[{"text_idx": "#000000", "text": "Xi Jinping en la okuloj de fremdlandaj junuloj (III)"}, {"text_idx": "#000001", "text": "Bolor el Mongolio studas en C\u0302inio por 6 jaroj. \"Kiam Xi Jinping ridas, liaj okuloj farig\u0302as tre malgrandaj. Li estas c\u0302arma, afabla sed samtempe ankau\u0306 brava,\" Bolor diris kun rideto sed kun kunpremitaj lipoj. En la pasinta au\u0306gusto prezidanto Xi Jinping vizitis Mongolion kun sia edzino. Bolor rakontis, ke tiam s\u0302i kaj s\u0302ia patrino hejme rigardis la televidan raporton pri lia alveno al la lando. S\u0302i rimarkis, kiam iu knabo, kiu estis donaconta al Xi florojn, preskau\u0306 falis, li tuj helpis la knabon per la manoj. La afero donis al s\u0302i profundan impreson. \"Mi sentas, ke la amo de Xi Jinping al popolanoj enkorpig\u0302as ne nur en diplomatiaj aferoj, li havas personecan c\u0302armon persisteman kaj sinceran.\""}, {"text_idx": "#000002", "text": "Same kiel sia patrino ankau\u0306 Bolor tre aprecas \"Onjon Peng\", pri kiu ofte parolas c\u0302inoj. S\u0302i ec\u0302 rete serc\u0302is rilatajn dokumentojn pri Peng Liyuan, ofte atentas raportojn pri s\u0302i kaj diskutas kun siaj amikoj pri s\u0302iaj kostumoj kaj kondutoj. S\u0302ajnas al Borol, ke la edzino de Xi Jinping estas modela ekzemplo de \"c\u0302arma virino\"."}, {"text_idx": "#000003", "text": "Antau\u0306 3 jaroj Tosha venis de Kazah\u0302io al C\u0302inio. S\u0302i diris, ke s\u0302ia c\u0302iutaga vivo komencig\u0302as je rigardado de la matenaj novaj\u0302oj de la C\u0302ina Centra Televida Stacio. \"C\u0302iutage mi povas vidi Xi Jinping sur la televida ekrano. Li estas labor-fanatikulo,\" serioze diris Tosha."}, {"text_idx": "#000004", "text": "S\u0302i estas profunde impresita de la principoj de Xi Jinping por regi C\u0302inion kaj liaj rimedoj por reformado. S\u0302i diris: \"Mi vivas en C\u0302inio jam pli ol 3 jarojn. Mi rimarkis, ke oni serioze batalas kontrau\u0306 korupteco en C\u0302inio. Mi opinias, ke kontrau\u0306korupteco ne nur levis lian prestig\u0302on, sed ankau\u0306 malfermos al C\u0302inio la estontecon.\""}, {"text_idx": "#000005", "text": "Kyeong-in Jeon el Sud-Koreio vivas en C\u0302inio jam 5 jarojn. S\u0302ajnas al li, ke la prezidanto Xi Jinping estas akomodig\u0302ema, li atentas tion, kion ordinaraj popolanoj deziras. La trajtoj de Xi Jinping, kiujn Jeon plej admiras, estas liaj braveco, \"diplomatio de edzino\", kontrau\u0306korupteco kaj profunda reformado.\" Li strikte kaj senprokraste traktis multajn aferojn per manieroj tradici-rompaj kaj kreivaj. Mi atendas la belan estontecon por C\u0302inio sub lia gvidado.\""}]